**Αθήνα**: 11.07.2018

**Αρ. Πρωτ.**: 888

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** Συνεχίζεται κανονικά η απαλλαγή των αμεα από τα διόδια της Εγνατίας

Απάντηση υπ. Μεταφορών στην επιστολή της ΕΣΑμεΑ

Απάντηση στην επιστολή και στις διαμαρτυρίες της ΕΣΑμεΑ και των φορέων της, σχετικά με το θέμα των διοδίων της Εγνατίας, απέστειλε το υπουργείο Μεταφορών.

Στις 13 Ιουνίου με έγγραφό της η ΕΣΑμεΑ διαμαρτυρόταν προς το υπουργείο για την ΚΥΑ «Τροποποίηση της 6686/14-11-2014 2014 απόφασης των Υπουργών Οικονομικών -Υποδομών, Μεταφορών και Δικτύων (ΦΕΚ Β΄ 3086/2014) περί χωροθέτησης σταθμών διοδίων και καθορισμού τελών διοδίων στην Εγνατία Οδό και στους καθέτους άξονες αυτής», στην οποία δεν υπήρχε σαφής αναφορά στην απαλλαγή πληρωμής διοδίων των ατόμων με αναπηρία.

Με το έγγραφό του το υπ. Μεταφορών αποσαφηνίζει ότι "δεν υφίσταται θέμα κατάργησης του ευεργετήματος της δωρεάν διέλευσης των ΑμεΑ από την Εγνατία Οδό".

Η ΕΣΑμεΑ δηλώνει ικανοποιημένη από την εξέλιξη του θέματος, ενώ εξακολουθεί να διεκδικεί διάταξη νόμου με την οποία επιτρέπεται η ελεύθερη διέλευση των αναπηρικών αυτοκινήτων από τα διόδια, με τρόπο ενιαίο και κοινά αποδεκτό από τις εταιρείες εκμετάλλευσης και διαχείρισης όλων των αυτοκινητόδρομων της χώρας .

Η απάντηση του υπουργείου επισυνάπτεται.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).